เนื่องจากเพิ่งก้าวออกจากร้านมาสดๆร้อนๆกลัวลืม เลยรีบรีวิวให้ สำหรับร้านนี้แอบเล็งมานาน เพราะ เราก็เป็นสาวกคนรักชาเขียวคนนึง แล้วร้านก็ratingค่อนข้างดี เมนูให้เลือกเยอะมากๆ ตาลายเลย ปกติเดินผ่านคนเยอะเลยไม่ได้รอเลย พอมีได้โอกาสเห็นคนน้อยๆเลยมาทานสักหน่อย แต่วันนี้ส่วนตัวเห็นต่างจากความเห็นอื่นมากพอสมควร เราไม่ปลื้มเท่าไหร่ อาจเป็นเพราะเมนูที่เราสั่งด้วยรึป่าวไม่ทราบนะคะ

วิธีการสั่งก็ให้ไปสั่งที่counterแล้วรับเบอร์ไปนั่งรอ รอสักพักก็จะมีพนักงานมาเสริฟให้

วันนี้เราสั่ง matcha milkshake (149บาท)
เป็นไอศกรีมปั่น เครื่องเยอะ หน้าตาอลังการ มีทั้งโมจิ คุกกี้ เจลลี่มัชชะ ซอฟครีม ถั่วแดงบด ด้านล่างมีไข่มุก รอบๆแก้วเคลือบด้วยแอลมอนชอกโกแลต เรียกว่าครบเครื่องจริงๆแหละ พอมาเสริฟนี่รู้ชะตากรรมเลย ตั้งแต่ยกมาชาเขียวก็ย้อยละลายเยิ้มลงมานอกแก้วอย่างที่เห็นในภาพ(ยกมาก็เป็นงี้เลย ไม่ได้วางทิ้งไว้ใดๆ) ทานยากหน่อยทั้งเครื่องก็เยอะด้วย จิ้มหลอดลงไปทีเดียวไม่ได้เพราะไม่งั้นจะล้นออกมาเละมาก ความหวังที่อยากทานอะไรเย็นๆสดชื่นๆสบายๆพังมาก เพราะ รสชาติมันแน่น หนืด และไม่ค่อยเย็นสดชื่นอย่างที่คิดไว้ ซอฟครีมก็ละลายเป๋ววมาก เลยเหมือนทานแข่งไม่ให้ละลายไปมากกว่านี้ ความหอมของชาไม่ค่อยมี อาจจะเป็นเพราะ ทานแบบไอศกรีมไม่ได้สั่งเป็นน้ำชาเหมือนท่านอื่นๆ(รึป่าวไม่ทราบ..) และรสชาติเราว่าหวานไป ทานแล้วรู้สึกอึดอัด เลี่ยน อิ่มตึง  ไม่ค่อยถูกใจเลยค่ะ หวานไปมาก แก้วนี้เราทานกัน2คน ยังรู้สึกว่ามากไปเลย ทานคนเดียวคงทานไม่หมด 

ส่วนตัวคิดว่าเมนูนี้ไม่ผ่านนะ แต่คนอื่นอาจจะชอบก็ได้ค่ะ เราคิดว่าครั้งหน้าอาจจะมาลองชานมไข่มุกหลากหลายรูปแบบของที่นี่ดู ยังน่าทานอยู่สำหรับเรา แต่เมนูนี้ขอบายจริงๆ หน้าตาดีมาก แต่ความอร่อยนี่เสียใจมาก555 เอาโควต้าขนมประจำวันของเราไปฟรีๆมาก ฮือออ T T